**Ministru kabineta noteikumu projekta "Grozījumi Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir veikt grozījumus Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi" (turpmāk – noteikumi). Ministru kabineta noteikumu projekta "Grozījumi Ministru kabineta 2017. gada 22.augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi"" (turpmāk - projekts) mērķis ir precizēt projektu īstenošanas termiņu un kārtību, kādā tiek segti projekta īstenošanas laikā radušies neattiecināmie izdevumi un sadārdzinājušās projekta izmaksas.Noteikumu projekts stāsies spēkā pēc tā publicēšanas Latvijas Vēstnesī. |

|  |
| --- |
| I. **Tiesību akta projekta izstrādes nepieciešamība** |
| 1. | Pamatojums | Projekts ir izstrādāts pamatojoties uz Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  1) Pašreizējā situācijā spēkā esošais regulējums noteikumu 35.punkta redakcijā nosaka, ka projektu īsteno no dienas, kad noslēgts līgums par projekta īstenošanu, bet ne ilgāk kā līdz 2022. gada 31. decembrim.Ekonomikas ministrijā tiek saņemta informācija par projektiem, kuriem nepieciešami termiņa pagarinājums, lai īstenotu un sasniegtu uzsāktos projektu mērķus. Pretējā gadījumā 4.3.1. pasākuma ietvaros šādi projekti varētu netikt īstenoti.Šobrīd nav saņemti projekti, kuriem vajag vairāk kā 6 mēnešu pagarinājumu, bet, ņemot vērā to, ka šajā ziemas sezonā bija apgrūtināta siltumapgādes testēšana, tad šādi projekti vistuvākajā laikā varētu tikt pieteikti termiņa pagarināšanai. Respektīvi, radušos situāciju sarežģī atsevišķi specifiski faktori, kas raksturīgi tieši siltumapgādes nozarei un ietekmē to, ka nepieciešams ilgāks projekta īstenošanas termiņš. Piemēram, pirms iekārtu pieņemšanas ekspluatācijā, ir nepieciešamas veikt iekārtu testēšanu apkures sezonas laikā, taču saistībā ar neparedzēto apstākļu dēļ radušos līguma izpildes kavējumu, iespēja veikt testēšanu šajā apkures sezonas laikā ir apdraudēta. Testēšana iespējama tikai nākamajā apkures sezonā.Turklāt projektu realizāciju ir ievērojami kavējusi ārkārtas situācija saistībā ar Covid-19, kuras rezultātā līgumos noteiktajā termiņā nav iespējams pilnvērtīgi izpildīt līgumos paredzētos darbus, jo tiek kavētas preču piegādes, kā rezultātā, piemēram, būvdarbi var netikt pabeigti līgumos noteiktajos termiņos, un tādēļ tiek lemts jautājums par termiņa pagarināšanu.Šāds termiņa pagarinājums ir veikts 2021.gada 24.martā pieņemtajos grozījumos noteikumu projektā "Grozījumi Ministru kabineta 2017.gada 7.marta noteikumos Nr.135 "Darbības programmas "Izaugsme un nodarbinātība" 4.3.1.specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās projektu iesniegumu atlases kārtas īstenošanas noteikumi"", kur viens no mērķiem ir precizēt projektu īstenošanas termiņu līdz 2023.gada 31.decembrim, lai 4.3.1. pasākuma ietvaros SIA “Iecavas siltums” un pašvaldības akciju sabiedrības “Daugavpils siltumtīkli” projekti varētu tikt īstenoti. Savādāk projektu realizācija ir apdraudēta un nebūtu iespējas savlaicīgi izpildīt līgumā noteiktās saistības. Kā arī šāds gala termiņš jau ir noteikts Ministru kabineta 2019.gada noteikumu Nr. 506 “Darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" trešās projektu iesniegumu atlases kārtas īstenošanas noteikumi” 38.punktā.Līdz ar to analoģiski ir jāveic grozījums par termiņa pagarinājumu arī Ministru kabineta 2017. gada 22. augusta noteikumu Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi" 35.punktā, izsakot 35.punktu šādā redakcijā:"35.Projektu īsteno no dienas, kad noslēgts līgums par projekta īstenošanu, bet ne ilgāk kā līdz **2023. gada 31. decembrim**.”Projektu īstenošanas termiņa pagarināšana tiek veikta saskaņā ar Eiropas Parlamenta un Padomes 2013.gada 17.decembra Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, kur 2023. gada 31. decembris ir termiņš līdz kuram ir attiecināmi izdevumi. Termiņa pagarināšana nodrošinās labvēlīgākus nosacījumus finansējuma saņēmējiem projektu īstenošanā, t.sk. mazinātu nenoteiktību un riskus, ko uz projektu īstenošanu un projektu īstenošanas termiņu ievērošanu varētu atstāt, piemēram, COVID-19.Ievērojot, ka projektu īstenošanas termiņa ierobežojums nav saistīts ar projektu mērķi, galvenajām darbībām, kopējām izmaksām un plānoto rezultātu, gala termiņš projektu īstenošanai ir grozāms. Projektu īstenošanas termiņš ir saistīts ar projektos izvirzīto mērķu un rādītāju sasniegšanu – projektus varēs īstenot noteiktajos termiņos un projektu mērķi tiks sasniegti. Finansējuma saņēmēji projekta gaitā varētu elastīgāk vadīt iespējamos neparedzamos riskus. Grozījumi Regulas Nr.1303/2013 71.panta izpratnē atstās pozitīvu ietekmi uz īstenošanā esošajiem projektiem. Piemēram, iespēju pagarināt projektu īstenošanas termiņu un bez sankcijām pabeigt projektus. 2) Balstoties uz noteikumu 40. punkta (turpmāk – 40. punkts) spēkā esošo redakciju: "*40.* Ja projekta īstenošanas laikā rodas neattiecināmie izdevumi vai sadārdzinās projekta izmaksas, finansējuma saņēmējs apņemas tās segt no paša rīcībā esošajiem līdzekļiem, kas nav saistīti ar publisku atbalstu", ir atteikts pašvaldību galvojums aizdevumu piešķiršanai Valsts kasē neattiecināmo izmaksu segšanai īstenošanā esošam SIA “Ķeguma stars” projektam Nr. 4.3.1.0/18/A/015.Neattiecināmās izmaksas ir SIA “Ķeguma stars” būtiska izmaksu daļa, lai varētu veiksmīgi realizēt projektu un tās sastāv no:Projekta kopējās izmaksas sastāda 463 609,00 *euro*, no kurām neattiecināmās izmaksas sastāda 80 409,00 *euro*, kopējās attiecināmās izmaksas sastāda 383 200,00 *euro*, t.sk. Kohēzijas fonda finansējums 153 280,00 *euro* apmērā. Katla jauda projektā ir paredzēta 0,8 MW, par kuru neattiecināmā daļā ir jāiekļauj 16 800 *euro* (par katru 1 MW neattiecināmas izmaksas ir 21 000 *euro* apmērā). Te jānorāda, ka iepirkuma procedūra tika vairākas reizes pārtraukta un atkārtoti izsludināta, jo piedāvātās līgumsummas ievērojami pārsniedza pasūtītāja iespējas. Līdz tika novienkāršots tehniskais risinājums un SIA “Ķeguma stars” izvēlējās iespējami optimālāko piedāvājumu ar ko noslēgts līgums. PVN sadaļa tiek segta no pašu līdzekļiem.Kā redzams no iepriekš minētā, bez šīm izmaksām SIA “Ķeguma stars” nav iespējams šo projektu realizēt.Šobrīd līguma izpildes darbi ar būvnieku strauji tuvojas fāzei, kad būs nepieciešams apmaksāt nākamo būvnieka rēķinu un SIA “Ķeguma stars” būtu pēc iespējas ātrāk jānoslēdz aizdevuma līgums. Visas nepieciešamās formalitātes un dokumenti ir sakārtoti, lai šo aizdevumu varētu saņemt no Valsts kases, un līdz ar to, neuzliktu pārlieku lielu maksājamo % slogu. Svarīgi ņemt vērā, ka SIA “Ķeguma stars” atzīstams par centralizētās siltumapgādes pakalpojuma sniedzēju, kuram uzticēts sniegt pakalpojumus ar vispārējo tautsaimniecības nozīmi (turpmāk - VTNP).Papildus norādāms, ka, ņemot vērā centralizētās siltumapgādes uzņēmumu svarīgo lomu Latvijas klimatiskos apstākļos, Ekonomikas ministrijas ieskatā projekts uzskatāms par īpašas nozīmes tautsaimniecības projektu, kura īstenošana ir kritiski svarīga iedzīvotāju pamatvajadzību nodrošināšanai, tādēļ nepieciešams rast iespēju piešķirt aizdevumus VTNP pasūtītājam neattiecināmo izmaksu segšanai no publiskā finansējuma.Ņemot vērā spēkā esošo 40. punkta redakciju, SIA “Ķeguma stars” nav tiesīgs projekta īstenošanai nepieciešamos līdzekļus saņemt iestādēs, kur sniegtais finansējums ir klasificējams kā publisks finansējums. Ņemot vērā iepriekš minēto, SIA “Ķeguma stars” projekta īstenošanai nepieciešamo finansējumu nevar saņemt akciju sabiedrībā "Attīstības finanšu institūcija "Altum"" (turpmāk – Sabiedrība "Altum") un Valsts kasē.  Papildus skaidrojam, ka SIA “Ķeguma stars” ir interesējies par iespēju aizdevumu neattiecināmo izmaksu segšanai saņemt komercbankā, tomēr saņemts atteikums.Neattiecināmās izmaksas sastāda tādas izmaksu pozīcijas, kā “aprīkojuma un iekārtu izmaksas”, “projektēšanas izmaksas”, “autoruzraudzības izmaksas”, “būvuzraudzības izmaksas”, “projekta vadības personāla izmaksas” u.c.Lai projekts tiktu īstenots ir neapšaubāmi nepieciešams īstenot darbības, kuru izmaksas projekta īstenošanā atzīstamas par neattiecināmām, lai centralizētās siltumapgādes uzņēmums spētu darboties un nodrošināt pakalpojumu sniegšanu. MK noteikumu 40.punkta vērtējums nepasliktina sākotnējo projekta vērtējumu pēc projekta iesnieguma vērtēšanas kritērijiem. Normas sākotnējais mērķis – disciplinēt finansējuma saņēmēju – var tikt sasniegts ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā” 51.3 punktā ietverto regulējumu. Papildus secināms, ka noteikumu projektā, finansējuma saņēmēji projekta gaitā varētu elastīgāk vadīt iespējamos neparedzamos riskus. Noteikumu projektā iekļautās prasības uzskatāmas par finansējuma saņēmējiem labvēlīgākām.Ja netiks rasts risinājums projektu neattiecināmo izmaksu segšanai, pastāv iespēja, ka SIA “Ķeguma stars” projekts 4.3.1. pasākuma ietvaros varētu netikt īstenots. Šādā gadījumā projekta ietvaros veicamām darbībām finansējums būtu jārod centralizētās siltumapgādes uzņēmumos, kas varētu rezultēties siltumapgādes tarifu pieaugumā.Lai risinātu situāciju, paredzēts grozījums noteikumu 40. punktā, nosakot, ka, ja VTNP projekta īstenošanas laikā rodas neattiecināmie izdevumi vai sadārdzinās projekta izmaksas, finansējuma saņēmējs apņemas neattiecināmos izdevumus un projekta izmaksu sadārdzinājumu **segt no līdzekļiem, kas nav saistīti ar grantu atbalstu no ES fondu vai valsts budžeta līdzekļiem**. Projekta īstenošanas laikā radušos neattiecināmos izdevumus vai sadārdzinājušās projekta izmaksas, finansējuma saņēmējs var **segt no** paša līdzekļiem vai arī no līdzekļiem (t.sk. publiskajiem līdzekļiem un valsts atbalsta programmām, ievērojot attiecīgo valsts atbalsta programmu nosacījumus), kuri piesaistīti kā **aizdevums vai ar garantijas palīdzību**, tai skaitā arī tad, ja aizdevējs vai garantijas sniedzējs ir **kredītiestāde (komercbanka), "Altum" vai Valsts kase**. "Altum" jau sniegusi informāciju, ka piešķirtu aizdevumus 4.3.1. pasākuma ietvaros īstenotu VTNP projektu neattiecināmo izmaksu segšanai, ja tiktu precizēta 40. punkta redakcija, pieļaujot minēto projektu neattiecināmās izmaksas segt no publiskā finansējuma. Pēc šo noteikumu spēkā stāšanās projekta ietvaros tiks nodrošināta iespēja vērsties “Altum” un saņemt valsts atbalstu par radušos neattiecināmo izdevumu daļu vai sadārdzinājušās projekta izmaksas segt arī no līdzekļiem t.sk. publiskajiem līdzekļiem un valsts atbalsta programmām. Lēmuma pieņemšana par atbalsta piešķiršanu tiks nodrošināta, ievērojot attiecīgo valsts atbalsta programmu nosacījumus, t.sk., izvērtējot turpmāk nepieciešamā “Altum” valsts atbalsta programmu izveidotā riska seguma pietiekamība, t.sk., sagaidāmā paredzamā kredītriska zaudējumu segšanai potenciālās izmaiņas un tā ietekme programmās, kas tiek īstenotas aizdevumu vai garantiju veidā. Esošās “Altum” administrētās programmas paredz atbalstu sniegt aizdevumu un garantiju veidā.Pēc izmaiņām noteikumos VTNP finansējuma saņēmēji būs tiesīgi saņemt aizdevumu no publiskā finansējuma neattiecināmo izmaksu segšanai, lai veiktu kvalitatīvu projektu īstenošanu un sniegtu iespēju centralizētās siltumapgādes uzņēmumiem nodrošināt pakalpojumu sniegšanu iedzīvotāju pamatvajadzību nodrošināšanai.Grozījumi Regulas Nr.1303/2013 71.panta izpratnē atstās pozitīvu ietekmi uz īstenošanā esošajiem projektiem. Piemēram, iespēju pagarināt projektu īstenošanas termiņu un bez sankcijām pabeigt projektus.Attiecībā uz noteikumos noteiktajiem otra veida finansējuma saņēmējiem, kuriem tiek sniegts atbalsts saskaņā ar Eiropas Komisijas 2014. gada 17. jūnija Regulas Nr.651/2014 46. pantu, nosacījumi netiek mainīti.  |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, CFLA, "Altum". |
| 4. | Cita informācija | Nav. |

|  |
| --- |
| II. **Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, CFLA un "Altum". |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. Noteikumu projekts pozitīvi ietekmēs tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |
|  |  |  |

|  |
| --- |
| III. **Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
|  |  |  |
| IV. **Tiesību akta projekta ietekme uz spēkā esošo tiesību normu sistēmu** |
|  Projekts šo jomu neskar. |

|  |
| --- |
| V. **Tiesību akta projekta atbilstība Latvijas Republikas starptautiskajām saistībām**Saistības pret Eiropas Savienību: Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu . |

|  |
| --- |
| VI. **Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts paredz precizējumus, kas labvēlīgi ietekmēs centralizētās siltumapgādes nodrošinātājus, kuriem ir uzticēts sniegt pakalpojumus ar vispārēju tautsaimniecisku nozīmi. Nepieciešama tūlītēja rīcība un risinājuma steidzama ieviešana, lai būtu iespējams rast līdzekļu avotu, no kura segt neatbalstāmās izmaksas un, līdz ar to nodrošināt projektu sekmīgu īstenošanu. |
| 2. | Sabiedrības līdzdalība projekta izstrādē | Noteikumu projekta izstrādē iesaistīta CFLA un "Altum". |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība "Altum", CFLA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Altum un CFLA esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs J.Vitenbergs

Vīza:

Valsts sekretārs E. Valantis

Laura.Biezbarde 67013234

laura.biezbarde@em.gov.lv